**ПОКАНА**

**ЗА ПОДАВАНЕ НА ОФЕРТИ ЗА**

**ПРЕДОСТАВЯНЕ НА ФИНАНСОВИ УСЛУГИ НА**

**„НАЦИОНАЛНА КОМПАНИЯ ИНДУСТРИАЛНИ ЗОНИ“ ЕАД**

**УВАЖАЕМИ ГОСПОЖИ И ГОСПОДА,**

С настоящата покана Ви каним да представите оферта за предоставяне на финансови услуги на „Национална компания индустриални зони“ ЕАД (Възложител) при следните условия:

Във връзка с осъществяваната дейност „Национална компания индустриални зони“ ЕАД се нуждае от обслужващи банки по смисъла на Закона за кредитните институции, които да предоставят финансови услуги при спазване на изискванията на закона и подзаконовите нормативни актове.

С настоящата покана, публикувана на интернет страницата на „Национална компания индустриални зони“ ЕАД, раздел „Новини/Уведомления“, Възложителят цели да получи оферти, които да оцени, и да избере изпълнители, с които да сключи договори за изпълнение на обществена поръчка с предмет предоставяне на финансови услуги от кредитна институция (банка) в съответствие с приложимата нормативна уредба.

В резултат на събирането на оферти „Национална компания индустриални зони“ ЕАД ще сключи договори за банково обслужване за срок от 12 месеца с до 5 (пет) обслужващи банки, определени въз основа на проведения избор.

**І. Правно основание. Предмет на договора за банково обслужване.**

1. **Основание.**

Съгласно чл. 28, ал. 3 от Правилника за прилагане на ЗПП, публичните предприятия сключват договори за финансови услуги въз основа на публично обявените условия на доставчиците на съответните видове услуги и при спазване на изискванията за управление на риска, достъпност и икономическа изгодност.

Прогнозната стойност на предоставяните финансови услуги до 5 000 лв. без ДДС. На основание чл. 20, ал. 4, т. 3 от Закона за обществените поръчки (ЗОП) възложителите могат да възлагат директно, без да прилагат процедура или друг ред за възлагане по ЗОП, обществени поръчки за услуги с прогнозна стойност по-малка от 50 000 лв. без ДДС.

1. **Предмет**

В обхвата на предмета на договора за банково обслужване, Изпълнителят ще предоставя на НКИЗ ЕАД за период от 12 (дванадесет) месеца следните финансови услуги:

* Услуги по депозиране на свободни парични средства – депозити, разполагаеми средства на дружеството;
* Платежни услуги и свързани с тях услуги - управление на разплащателни и други сметки, банкови преводи и други услуги.

При предоставяне на услугите, за срока на действие на Договора, Изпълнителят няма да събира и начислява други такси, комисиони и други разноски, включително няма да начислява отрицателна лихва или такса свръхбаланс по разплащателните сметки.

Детайлните изисквания на Възложителя относно обхвата и условията за изпълнението на финансовите услуги са описани в Проекта на договор, приложен към настоящата покана.

**III. Изисквания към участниците. Критерии за допустимост.**

При провеждането на избора ще бъдат допускани да разглеждане, оценка и класиране само оферти на участници, които отговарят на критериите за допустимост, посочени в настоящата покана.

**1. Правоспособност.**

Оферти могат да подават български или чуждестранни юридически лица, които притежават:

* валиден лиценз/разрешение за извършване на банкова дейност, издаден от БНБ - за участници, които са банки със седалище в Република България или банки със седалище в чужбина, които участват чрез свои клон в страната;
* разрешения и/или регистрация за извършване на дейност за съответния вид финансова услуга, съгласно законите на държавата по регистрацията на участника - за участници, лицензирани в държава-членка на ЕС.

*За доказване на съответствието с критерия се представя заверено от участника копие на Лиценз/Разрешение за извършване на банкова дейност, издадено от БНБ — за участниците, които са банки със седалище в Република България или банки със седалище в чужбина, които участват чрез свой клон в страната. Участниците, лицензирани в държава-членка на ЕС, представят съответно заверени от участника копия на разрешения и/или регистрация за извършване на дейност за съответния вид финансова услуга, съгласно законите на държавата по регистрацията на участника, придружени от превод на български език, в случай че документите се представят на чужд език*.

**2. Банков клон за обслужване на клиенти.**

Участниците трябва да разполагат с централен или друг банков клон за обслужване на клиенти на територията на гр. София, както и развита клонова мрежа в страната.

**3. Възможност за електронно банкиране при следните минимални условия:**

**3.1.** Достъпът до услугата електронно банкиране да се осъществява чрез автентикация на потребителите посредством Квалифициран електронен подпис (КЕП) в комбинация с потребителска парола или друго алтернативно техническо решение за сигурност, предложено от участника.

**3.2** Достъпът до електронно банкиране да се осъществява от упълномощени служители на възложителя, с определени права на достъп и задължително изискване за потвърждение на транзакция от втори потребител;

**3.3.** Интерфейсът на услугата да позволява и upload на файлове за масово плащане;

**3.4.** След влизане в сила на договора и по време на неговото действие да бъде осигурен представител на банката, който ще работи персонално с НКИЗ ЕАД и ще обезпечава бързото и своевременно обслужване на нуждите на Възложителя до изтичане на договора.

**Изисквания за осигуряване на качеството на предоставяната услуга.**

Изпълнителят да притежава внедрена платформа за интернет банкиране с висока степен на сигурност, надеждност и непрекъсваемост при използването ú.

**4. Притежаван кредитен рейтинг.**

Участниците трябва да имат валиден (присъден и неоттеглен) към момента на подаване на офертата кредитен рейтинг.

**ІV.** **Съдържание на офертите. Подготовка и подаване на офертите за участие.**

1. **Изисквания към информацията, съдържаща се в офертите.**

Участниците следва да изготвят своите оферти съгласно приложения към настоящата покана образец на оферта (Приложение № 1). При подаване на офертите, всеки участник трябва да се придържа точно към обявените от НКИЗ ЕАД условия. Не се допуска представяне на варианти.

В офертата на участника следва да се включат всички предложения по всяко едно от изискванията към услугата, посочени в Раздел IIІ, по-горе.

Участникът може да представи декларация за конфиденциалност по образец (Приложение № 2), ако предложението му съдържа информация, която е конфиденциална във връзка с наличието на търговска тайна и не следва да се разкрива от Възложителя.

Всеки участник може да подаде само една оферта.

**Няма да се оценяват и класират оферти на участници, които:**

* не отговарят на критериите за допустимост и изискванията на Възложителя и/или не съдържат предложение по едно или няколко от изискванията, посочени в Раздел IIІ, по-горе, и/или
* предложените параметри на изпълнение не съответстват на едно или няколко от изискванията към услугата, посочени в Раздел ІII, по-горе.

1. **Документи, които се прилагат към офертата.**
   1. Копие на валиден лиценз/разрешение за извършване на банкова дейност в Република България съгласно приложимите за това нормативни правила.
   2. Документ удостоверяващ рейтинга на участника, ако участника разполага с такъв.
   3. Документ за упълномощаване, когато лицето, което подава офертата, не е законният представител на участника. Представя се нотариално заверено пълномощно, което следва да съдържа изрично заявление, че упълномощеното лице има право да подпише офертата и да представлява участника (в случай, че е приложимо).
   4. Когато участникът е обединение, което не е юридическо лице, задължително се представя копие от документ, от който да видно правото основание за създаване на обединението, със срок не по-кратък от срока на изпълнение на договора за предоставяне на кредит (в случай, че е приложимо).
2. **Изисквания към документите.**

Офертата, включително всички представени към нея документи, следва да е с номерирани страници, подписана и подпечатана на всяка страница.

Всички документи, които не са представени в оригинал следва да бъдат заверени от участника с подпис и гриф „Вярно с оригинала“.

Офертата и съответните приложения към същата се подписват от законните представители на участника или от надлежно упълномощени от тях лица с нотариално заверено пълномощно, като заверено „вярно с оригинала“ копие на същото следва да бъде приложен към офертата.

Всички документи, приложени към офертата, следва да бъдат на български език. Когато към офертата са приложени документи на чужд език, същите следва да са придружени и с превод на български език.

**4. Подготовка и подаване на офертите.**

Офертите трябва да бъдат със срок на валидност 60 (шестдесет) дни след обявения краен срок за подаването им. НКИЗ ЕАД може да изиска от класираните участници да удължат срока на валидност на офертите си до момента на сключване на договора за банково обслужване.

Офертата се подава в запечатана, непрозрачна опаковка е ненарушена цялост.

Офертите се подават в деловодството на НКИЗ ЕАД всеки работен ден от 8.30 до 17.00 часа на следния адрес на Възложителя: гр. София 1000, ул. “Ангел Кънчев“ № 1, ет.4.

Офертата се представя от участника или от упълномощен от него представител - лично или чрез пощенска или друга куриерска услуга с препоръчана пратка с обратна разписка на адреса на НКИЗ ЕАД.

Когато участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения адрес преди изтичане на срока за подаване на офертите. Рискът от забава или загубване на офертата се носи от участника. НКИЗ ЕАД не се ангажира да съдейства за пристигането на офертата на адреса и в срока, определен от него. Участникът не може да иска от НКИЗ ЕАД съдействие за митническо освобождаване на пратка, получаване чрез поискване от пощенски клон, взаимодействие с куриери извън обичайното получаване или др.

**Крайният срок за подаване на офертите е: 17:00 часа на 10.01.2025 г.**

В случай че до крайния срок са получени по-малко от 5 (пет) оферти, Възложителя може да удължи срока за подаване на оферти.

При промяна в срока за подаване на оферти и/или датата и часа на отваряне на офертите поканените/участниците се уведомяват със съобщение на електронната поща. Съобщение за промяната се публикува и на интернет страницата на Възложителя, раздел „Новини/Уведомления“.

Оферти, подадени лично или получени по поща/куриер след изтичане на крайния срок, няма да бъдат разглеждани.

**Върху опаковката с офертата се изписва:**

|  |
| --- |
| **ДО**  **„Национална компания индустриални зони“ ЕАД**  **гр. София, ул. „Ангел Кънчев“ № 1, ет. 4** |
| **О Ф Е Р Т А**  **ЗА ПРЕДОСТАВЯНЕ НА ФИНАНСОВИ УСЛУГИ НА**  **„НАЦИОНАЛНА КОМПАНИЯ ИНДУСТРИАЛНИ ЗОНИ“ ЕАД** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **име на участника**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  пълен адрес за кореспонденция**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ лице за контакт, телефон, факс и електронен адрес** |

При приемане на офертата върху опаковката се отбелязват поредният номер, датата, часът и минутите на получаването, за което на участника се издава съответен документ.

Приложените към настоящия документ образци са задължителни за участниците и се попълват без изменения във формата и съдържанието им, освен ако това е допуснато от Възложителя в текстовете им.

**V. Ред за провеждане на избора - отваряне, разглеждане и оценяване на офертите**

**1. Отваряне на офертите.**

Дата и час на отваряне на офертите: 14.01.2025 г. от 11:00 часа.

Отварянето на офертите е публично и на него могат да присъстват участниците, подали оферти, или техни упълномощени представители при спазване на установения режим за достъп до сградата, в която се извършва отварянето.

Офертите, подадени в предварително определения в настоящата покана срок ще бъдат разгледани от специално назначена от Изпълнителния директор на НКИЗ ЕАД комисия.

Всички оферти, които са изготвени в съответствие с изискванията на настоящата покана ще бъдат оценени и съответно класирани, при спазване на Методиката за оценяване на офертите. За резултатите от работа си, комисията ще изготви протокол.

**2. Допускане до оценяване и класиране на офертите на участниците**

Комисията разглежда постъпилите оферти по реда на тяхното постъпване и допуска до участие, оценка и класиране офертите въз основа на представените от участниците съгласно поканата и приложенията информация и документи.

До оценяване се допускат само и единствено офертите на участниците, които отговарят на изискванията на Възложителя, включително критериите за допустимост.

Съответствието с критериите за допустимост се декларира от участника в офертата за участие (Приложение № 1). Участници, които не отговарят на някои от поставените критериите за допустимост на Възложителя, не участват в провеждането на избора и не се оценяват и класират.

Оферта, в която е налице липса на предложение от Участника по един или повече от количествените критерии, не се допуска до оценяване и класиране.

**3. Методика за оценка на офертите.**

Икономически най-изгодната оферта се определя въз основа на посочената по-долу методика и показатели.

Настоящата методика съдържа информация за начина на оценяване на всяка оферта, за показателите и относителната им тежест в комплексната оценка, както и за начина на определяне на оценката по всеки показател и за реда за извършване на подбор и класиране на участниците в процедурата за избор на изпълнител на финансови услуги на НКИЗ ЕАД.

Комисията извършва оценка на допуснатите оферти и определя икономически най-изгодата оферта.

Комплексната оценка (КО) на всяка оферта се получава като сбор от оценките, получени по всеки от посочените по-долу количествени показатели и тяхната относителната тежест.

Методиката за определяне на оценката по всеки от показателите е посочен в следващата таблица:

|  |  |  |  |
| --- | --- | --- | --- |
| **Наименование на показател** | **Кратко обозначение на показателя** | **Относително**  **тегло** | **Максимално възможен брой точки** |
| 1 | 2 | 3 | 4 |
| 1. Оценка по финансов показател „Ценово предложение“ | K1 | 90% | 100 точки |
| 2. Оценка по технически показател „Присъден дългосрочен кредитен рейтинг“ | К2 | 10% | 100 точки |

*В колона №1 са посочени определените показатели с техните обозначения; в колона №2 са дадени кратките (символни) обозначения на показателите; в колона №3 са посочени относителните тегла на всеки показател, като процент от комплексната оценка; в колона №4 са посочени максимално възможният брой точки за всеки показател*

Формулата, по която се изчислява комплексната оценка за всеки участник е, както следва:

**Ко = (К1Х90%)+(К2Х10%)**

За показателя К1 се присъждат точки, посочени в таблицата.

|  |  |  |
| --- | --- | --- |
|  | **Ценово предложение – показател К1**  / тежест **90%** при изчисляване на комплексната оценка/ | **тежест** |
| **1.** | **Депозитна сметка в лева – ЦП 1** | **До 55 точки** |
| 1.1 | Лихвен процент по 1-месечен депозит в лева | **20** точки |
| 1.2 | Лихвен процент по 3-месечен депозит в лева | **15** точки |
| 1.3 | Лихвен процент по 6-месечен депозит в лева | **10** точки |
| 1.4 | Лихвен процент при предсрочно прекратяване | **10** точки |
| **2.** | **Разплащателна сметка в лева – ЦП2** | **До 15 точки** |
| 2.1 | Лихвен процент по разплащателна сметка | **10** точки |
| 2.2 | Такса за поддържане на разплащателна сметка | **5** точки |
| **3.** | **Междубанкови преводи – ЦП 3** |  |
| 3.1 | Електронно банкиране – в т.ч.:  3.1.1. Такса за нареден вътрешнобанков превод в лева - 1 т.;  3.1.2. Такса за нареден междубанков превод в лева през БИСЕРА - 5 т.  3.1.3.Такса за нареден междубанков превод в лева през РИНГС – 5 т.  3.1.4. Такса за масово плащане – междубанково - 5 т.  3.1.5. Месечна такса електронно банкиране – 2 т. | **До 18** точки |
| 3.2 | Междубанкови преводи в лева на гише в банката в т.ч.:  3.2.1 Такса за нареден междубанков превод в лева през БИСЕРА - 5 т.  3.2.2.Такса за нареден междубанков превод в лева през РИНГС - 5 т. | до **10** точки |
| **4.** | **Такса одиторско потвърждение на салда по сметки – ЦП 4** | **2** точки |

**Оценка на Ценовото предложение (ЦП)**

1. **Оценка на първия количествен показател – ЦП 1 Лихвен процент по депозитна сметка**

Максималният брой точки (55) се получава от офертата с предложени най-високи лихвени проценти по депозитни сметки с различен срок, като броя точки са разпределени в зависимост от срока на депозитите и предложения най-висок лихвен процент при прекратяване на депозит преди настъпване на падежа. Точките на кандидати се определят в съотношение към най-високия предложен лихвен процент за съответния срочен депозит по следната формула:

**ЦП1= БрТмах х ЦП1 n/ ЦП1 мах , където**

**ЦП1** са точките, които ще получи дадена оферта по първия показател.

**БрТмах** е максималният брой точки по съответния срочен депозит

**ЦП 1 n** е лихвеният процент по съответния срочен депозит предложен от конкретния (n–тия) кандидат

**ЦП1 мах** е офертата с най-висок лихвен процент по съответния срочен депозит.

Общата оценка по показател **ЦП 1** - **Лихвен процент по депозитна сметка** се изчислявапо следната формула: **ЦП 1= ЦП 1.1.+ ЦП 1.2.+ ЦП 1.3.+ ЦП 1.4.**

**2. Оценка на втория количествен показател - ЦП2 Разплащателна сметка в лева.**

**2.1. Количествен подпоказател ЦП 2.1. Лихва по разплащателна сметка в лева**

Максималният брой точки, който получава офертата с предложен най-висок лихвен процент по разплащателна сметка в лева, е (10). Точките на кандидати се определят в съотношение към най-високия предложен лихвен процент по разплащателна сметка в лева по следната формула:

**ЦП 2.1.= 10х ЦП2.1. n/ ЦП2.1. max, където:**

**ЦП 2.1.** са точките, които ще получи дадена оферта по втория показател.

**ЦП 2.1. n** е лихвеният процент по разплащателна сметка в лева предложен от конкретния (n–тия) кандидат

**ЦП 2.1. max** е офертата с предложен най-висок лихвен процент по разплащателна сметка в лева

**2.2. Количествен подпоказател – ЦП 2.2. Такса за поддържане на разплащателна сметка в лева**

Максималният брой точки, който получава офертата с предложен най-ниска такса за поддържане на разплащателна сметка в лева, е (5). Точките на кандидати се определят в съотношение към предложената най-ниска такса за поддържане на разплащателна сметка в лева по следната формула:

**ЦП.2.= 5х ЦП 2.2. min / ЦП 2.2. n , където:**

**ЦП2.2.** са точките, които ще получи дадена оферта по втория показател.

**ЦП2.2.min** е офертата с предложена най-ниска такса за поддържане на разплащателна сметка в лева

**ЦП2.2. n** е офертата с предложена такса за поддържане на разплащателна сметка в лева от конкретния (n–тия) кандидат

Общата оценка по показател ЦП2 Разплащателна сметка в лева се изчислява по следната формула: ЦП 2= ЦП 2.1.+ ЦП 2.2.

**3. Оценка на третия количествен показател – ЦП 3 Междубанкови преводи**

**3.1. Количествен подпоказател ЦП 3.1. Електронно банкиране**

**3.1.1. Количествен подпоказател ЦП 3.1.1. Такса за нареден вътрешнобанков превод в лева**

Максималният брой точки, който получава офертата с предложена най-ниска такса за нареден вътрешнобанков превод в лева чрез електронно банкиране е (1). Точките на кандидатите се определят в съотношение към най-ниската предложена такса за нареден вътрешнобанков превод в лева чрез електронно банкиране по следната формула:

**ЦП3.1.1. = 1 х ЦП3.1.1. min/ ЦП3.1.1. n, където:**

**ЦП3.1.1.** са точките, които ще получи дадена оферта по този показател.

**ЦП3.1.1. min** е офертата с предложена най-ниска такса за нареден вътрешнобанков превод в лева чрез електронно банкиране

**ЦП3.1.1. n** е офертата с предложена такса за нареден вътрешнобанков превод в лева чрез електронно банкиране от конкретния (n–тия) кандидат

* + 1. **Количествен подпоказател ЦП 3.1.2. Такса за нареден междубанков превод в лева през БИСЕРА.**

Максималният брой точки, който получава офертата с предложена най-ниска такса за нареден междубанков превод в лева чрез електронно банкиране е (5). Точките на кандидатите се определят в съотношение към най-ниската предложена такса за нареден междубанков превод в лева чрез електронно банкиране по следната формула:

**ЦП3.1.2. = 5 х ЦП3.1.2. min / ЦП3.1.2. n, където:**

**ЦП3.1.2.** са точките, които ще получи дадена оферта по този показател.

**ЦП3.1.2. min** е офертата с предложена най-ниска такса за нареден междубанков превод в лева чрез електронно банкиране

**ЦП3.1.2. n** е офертата с предложена такса за нареден междубанков превод в лева чрез електронно банкиране от конкретния (n–тия) кандидат

* + 1. **Количествен подпоказател ЦП 3.1.3. Такса за нареден междубанков превод в лева през РИНГС**

Максималният брой точки, който получава офертата с предложена най-ниска такса за нареден междубанков превод в лева през РИНГС чрез електронно банкиране е (5). Точките на кандидатите се определят в съотношение към най-ниската предложена такса за нареден междубанков превод в лева през РИНГС чрез електронно банкиране по следната формула:

**ЦП 3.1.3. = 5 х ЦП 3.1.3. min/ ЦП 3.1.3. n, където:**

**ЦП 3.1.3.** са точките, които ще получи дадена оферта по този показател.

**ЦП 3.1.3. min** е офертата с предложена най-ниска такса за нареден междубанков превод в лева през РИНГС чрез електронно банкиране

**ЦП 3.1.3. n** е офертата с предложена такса за нареден междубанков превод в лева през РИНГС чрез електронно банкиране от конкретния (n–тия) кандидат

* + 1. **Количествен подпоказател ЦП 3.1.4. Такса за масово плащане - междубанково**

Максималният брой точки, който получава офертата с предложена най-ниска такса за масово плащане - междубанково чрез електронно банкиране е (5). Точките на кандидатите се определят в съотношение към най-ниската предложена такса за масово плащане - междубанково чрез електронно банкиране по следната формула:

**ЦП 3.1.4. = 5 х ЦП 3.1.4. min/ ЦП 3.1.4. n, където:**

**ЦП 3.1.4.** са точките, които ще получи дадена оферта по този показател.

**ЦП 3.1.4. min** е офертата с предложена най-ниска такса за масово плащане - междубанково чрез електронно банкиране

**ЦП 3.1.4. n** е офертата с предложена такса за масово плащане - междубанково чрез електронно банкиране от конкретния (n–тия) кандидат.

* + 1. **Количествен подпоказател ЦП З.1.5. Месечна такса електронно банкиране**

Максималният брой точки, който получава офертата с предложена най-ниска месечна такса за електронно банкиране, е (2). Точките на кандидатите се определят в съотношение към предложената най-ниска месечна такса за електронно банкиране по следната формула:

**ЦП 3.1.5. = 2 х ЦП 3.1.5. min/** **ЦП 3.1.5. n, където:**

**ЦП 3.1.5.** са точките, които ще получи дадена оферта по този показател.

**ЦП 3.1.5. min** е офертата с предложена най-ниска месечна такса за електронно банкиране

**ЦП 3.1.5. n** е офертата с предложена месечна такса за електронно банкиране от конкретния (n–тия) кандидат.

Общата оценка по количествен подпоказател **КП 3.1. Електронно банкиране** се изчислява по следната формула: **ЦП 3.1.= ЦП 3.1.1.+ ЦП 3.1.2.+ ЦП 3.1.3.+ ЦП 3.1.4.+ ЦП 3.1.5**

* 1. **Количествен подпоказател ЦП 3.2. Междубанкови преводи в лева на гише в банката.**
     1. **Количествен показател ЦП 3.2.1. Такса за нареден междубанков превод в лева през БИСЕРА**

Максималният брой точки, който получава офертата с предложена най-ниска такса за нареден междубанков превод в лева на гише в банката е (5). Точките на кандидатите се определят в съотношение към най-ниската предложена такса за нареден междубанков превод в лева на гише в банката по следната формула:

**ЦП 3.2.1. = 5 х ЦП 3.2.1. min/** **КП 3.2.1. n, където:**

**ЦП 3.2.1.** са точките, които ще получи дадена оферта по този показател.

**ЦП 3.2.1. min** е офертата с предложена най-ниска такса за нареден междубанков превод в лева на гише в банката

**ЦП 3.2.1. n** е офертата с предложена такса за нареден междубанков превод в лева на гише в банката от конкретния (n–тия) кандидат

**3.2.2. Такса за нареден междубанков превод в лева чрез РИНГС**

Максималният брой точки, който получава офертата с предложена най-ниска такса за нареден междубанков превод в лева чрез РИНГС на гише в банката е (5). Точките на кандидатите се определят в съотношение към най-ниската предложена такса за нареден междубанков превод в лева чрез РИНГС на гише в банката по следната формула:

**ЦП 3.2.2. = 5 х ЦП 3.2.2. min/ ЦП 3.2.2. n, където:**

**ЦП 3.2.2.** са точките, които ще получи дадена оферта по този показател.

**ЦП 3.2.2. min** е офертата с предложена най-ниска такса за нареден междубанков превод в лева чрез РИНГС на гише в банката

**ЦП 3.2.2. n** е офертата с предложена такса за нареден междубанков превод в лева чрез РИНГС на гише в банката от конкретния (n–тия) кандидат

Общата оценка по количествен подпоказател ЦП 3.2. Междубанкови преводи в лева на гише в банката се изчислява по следната формула: ЦП 3.2= ЦП 3.2.1.+ ЦП 3.2.2

**Общата оценка по показател ЦП 3 Междубанкови преводи се изчислява по средната формула: ЦП 3= ЦП 3.1.+ ЦП 3.2**

1. **Оценка на четвъртия количествен показател – ЦП 4 Такса одиторско потвърждение на салда по сметки**

Максималният брой точки (2) се получава от офертата с предложена най-ниска такса за одиторско потвърждение на салда по сметки. Точките на кандидатите се определят в съотношение към предложената най-ниска такса за одиторско потвърждение на салда по сметки по следната формула:

**ЦП4= 2 х ЦП4 min/ ЦП4 n , където**

**ЦП4** са точките, които ще получи дадена оферта по първия показател.

**ЦП4 min** е офертата с най-ниска такса за одиторско потвърждение на салда по сметки в лева.

**ЦП4 n** е таксата за одиторско потвърждение на салда по сметки в лева, предложена от конкретния (n–тия) кандидат

**Оценка по финансов показател „Ценово предложение“ - К1.** *Максимално възможен брой точки - 100 точки и относително тегло в комплексната оценка – 90%.*

*Оценката по този показател се определя като сбор от оценките на всеки един от следните подпоказатели:*

**К1=ЦП 1+ЦП 2+ЦП 3+ЦП 4**

**Оценка на показател „Присъден дългосрочен кредитен рейтинг“ (К2)**

Максимално възможен брой точки - 100 точки и относително тегло в комплексната оценка – 10%.

Оценката по този показател се определя съгласно присъдения дългосрочен кредитен рейтинг на банката.

За показателя К2 се присъждат точки, посочени в таблицата. Максималният брой точки който може да получи всеки участник е 100 (сто).

|  |  |  |  |  |  |
| --- | --- | --- | --- | --- | --- |
| **Присъден дългосрочен кредитен рейтинг от рейтингови агенции** | | | | | |
| **№** | **Moody's** | **S&P** | **Fitch** | **BCRA** | **точки** |
| **1** | Ааа | ААА | ААА | ААА | **100** |
| **2** | Аа1 | АА+ | АА+ | АА+ | **90** |
| **3** | Аа2 | АА | АА | АА | **80** |
| **4** | Аа3 | АА - | АА - | АА - | **70** |
| **5** | А1 | А+ | А+ | А+ | **60** |
| **6** | А2 | А | А | А | **50** |
| **7** | А3 | А- | А- | А- | **40** |
| **8** | Ваа1 | ВВВ+ | ВВВ+ | ВВВ+ | **20** |
| **9** | Ваа2 | ВВВ | ВВВ | ВВВ | **19** |
| **10** | Ваа3 | ВВВ- | ВВВ- | ВВВ- | **18** |
| **11** | Ва1 | ВВ+ | ВВ+ | ВВ+ | **17** |
| **12** | Ва2 | ВВ | ВВ | ВВ | **16** |
| **13** | Ва3 | ВВ- | ВВ- | ВВ- | **15** |
| **14** | В1 | В+ | В+ | В+ | **13** |
| **15** | В2 | В | В | В | **12** |
| **16** | В3 | В- | В- | В- | **10** |

**Забележки:**

Показателите по т.1 и т.2 от Ценовото предложение, са лихвени проценти на годишна база, приложими за съответния срочен депозит.

Класирането на участниците се извършва в низходящ ред, като на първо място се класира участникът получил най-висока комплексна оценка, а на последно място– участникът получил най-ниска оценка.

***При предложение на участник по конкретен количествен показател, равно на 0 (нула), в числителя и знаменателя на конкретната формула за определяне на оценката по същия показател се добавя 0,001 (нула цяло нула нула едно).***

Оценките на участниците се изчисляват в точки с точност до втория знак след десетичната запетая.

**VІ. Сключване на договор.**

НКИЗ ЕАД си запазва правото да сключи договор за банково обслужване с първите пет участника, чиито предложения са разгледани и класирани съгласно посочената по- горе методика.

НКИЗ ЕАД си запазва правото по собствена преценка да прекрати провеждането на избора по всяко време. Прекратяването ще бъде обявено на интернет страницата на дружеството, а поканените/подалите оферти ще бъдат уведомени писмено.

**За допълнителна информация се обръщайте към:**

Искра Йорданова – главен счетоводител.

**Приложения към настоящата покана са образци на следните документи:**

1. Приложение № 1 - Оферта;

2. Приложение № 2 - Декларация за конфиденциалност;

3. Договор за банково обслужване - образец